คําสั่งกรมบังคับคดี

ที่ 26/2559

เรื่อง การบังคับคดีล้มละลายและการฟื้นฟูกิจการของลูกหนี้เกี่ยวกับหลักประกันทางธุรกิจ

--------------------------------

          เพื่อให้การปฏิบัติหน้าที่ของเจ้าพนักงานพิทักษ์ทรัพย์ในการบังคับคดีล้มละลายและ การฟื้นฟูกิจการของลูกหนี้เกี่ยวกับทรัพย์สินที่เป็นหลักประกันทางธุรกิจตามกฎหมายว่าด้วยหลักประกัน ทางธุรกิจ เป็นไปด้วยความเรียบร้อย เหมาะสม และมีประสิทธิภาพ อาศัยอํานาจตามมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบ บริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้


ข้อ ๑ ผู้รับหลักประกันที่จดทะเบียนตามกฎหมายว่าด้วยหลักประกันทางธุรกิจแล้ว เป็นเจ้าหนี้ มีประกันตามมาตรา 6 แห่งพระราชบัญญัติล้มละลาย พุทธศักราช 2483 ในการดําเนินการใดๆ ของเจ้าพนักงานพิทักษ์ทรัพย์ เกี่ยวกับสิทธิและหน้าที่ของบุคคลดังกล่าวทั้งในคดีล้มละลายและการฟื้นฟู กิจการของลูกหนี้ ให้เจ้าพนักงานพิทักษ์ทรัพย์พิจารณาไปตามที่พระราชบัญญัติล้มละลาย พุทธศักราช 2483 ได้บัญญัติไว้ ประกอบกับกฎหมายว่าด้วยหลักประกันทางธุรกิจ


ข้อ ๒ ให้เจ้าพนักงานพิทักษ์ทรัพย์ หรือเจ้าหน้าที่อื่นที่ได้รับมอบหมายจากผู้อํานวยการ ตรวจสอบข้อมูลจากสํานักงานทะเบียนหลักประกันทางธุรกิจผ่านระบบคอมพิวเตอร์ ว่ามีกิจการหรือ ทรัพย์สินใดของลูกหนี้ เป็นหลักประกันทางธุรกิจตามกฎหมายว่าด้วยหลักประกันทางธุรกิจหรือไม่ หากมี ให้เจ้าพนักงานพิทักษ์ทรัพย์รวบรวมข้อมูลเกี่ยวกับทรัพย์สินอันเป็นหลักประกันและสัญญาหลักประกัน ทางธุรกิจเพื่อพิจารณาดําเนินการต่อไป


ข้อ ๓ ในกรณีที่ผู้รับหลักประกันได้ยื่นคําขอรับชําระหนี้ไว้ ให้เจ้าพนักงานพิทักษ์ทรัพย์ ดําเนินการเกี่ยวกับการขอรับชําระหนี้ ตามพระราชบัญญัติล้มละลาย พุทธศักราช 2483


ข้อ ๔ ในกรณีที่ผู้รับหลักประกันไม่ได้ยื่นคําขอรับชําระหนี้ ให้เจ้าพนักงานพิทักษ์ทรัพย์ พิจารณาดังนี้

          4.1 หากยังไม่มีเหตุบังคับหลักประกัน หรือมีเหตุบังคับหลักประกันแล้วแต่ผู้รับ หลักประกันยังไม่สามารถบังคับหลักประกันได้ตามกฎหมายว่าด้วยหลักประกันทางธุรกิจ เจ้าพนักงาน พิทักษ์ทรัพย์มีอํานาจรวบรวมทรัพย์สินที่เป็นหลักประกันนั้น เข้ามาในกองทรัพย์สินของลูกหนี้ในคดีล้มละลาย ตามมาตรา 22 แห่งพระราชบัญญัติล้มละลาย พุทธศักราช 2483

          ในการจําหน่ายทรัพย์สินดังกล่าว ให้เจ้าพนักงานพิทักษ์ทรัพย์แจ้งให้ผู้เสนอราคาทราบ โดยชัดแจ้งว่า ทรัพย์สินที่จะทําการขายเป็นหลักประกันทางธุรกิจตามกฎหมายว่าด้วยหลักประกันทางธุรกิจ ผู้ซื้อทรัพย์ได้มีสิทธิในทรัพย์สินภายใต้เงื่อนไขตามสัญญาหลักประกันทางธุรกิจและกฎหมายว่าด้วยหลักประกัน ทางธุรกิจ

          4.2 หากมีเหตุบังคับหลักประกันและผู้รับหลักประกันสามารถบังคับหลักประกันได้แล้ว ตามกฎหมายว่าด้วยหลักประกันทางธุรกิจ ให้เจ้าพนักงานพิทักษ์ทรัพย์แจ้งผู้รับหลักประกันทราบโดยไม่ชักช้า ว่าเงินในส่วนที่เหลือหลังจากการบังคับทรัพย์หลักประกันตามกฎหมายว่าด้วยหลักประกันทางธุรกิจเป็น ทรัพย์สินในคดีล้มละลายอันอาจแบ่งแก่เจ้าหนี้ได้ตามมาตรา 109 แห่งพระราชบัญญัติล้มละลาย พุทธศักราช 2483 ซึ่งเจ้าพนักงานพิทักษ์ทรัพย์มีอํานาจในการรวบรวมเข้ามาในกองทรัพย์สินของลูกหนี้ในคดีล้มละลาย ตามมาตรา 22 แห่งพระราชบัญญัติล้มละลาย พุทธศักราช 2483 ผู้รับหลักประกันจะต้องนําส่งเงินดังกล่าว ต่อเจ้าพนักงานพิทักษ์ทรัพย์ พร้อมกับบัญชีแสดงรายการรับ - จ่าย เกี่ยวกับการบังคับทรัพย์หลักประกันนั้น

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 15 มกราคม พ.ศ. 2559

 

                                                                                        (ลงชื่อ) รื่นวดี สุวรรณมงคล

                                                                                        (นางสาวรื่นวดี สุวรรณมงคล)

                                                                                              อธิบดีกรมบังคับคดี